Η διεθνής απήχηση των ερευνητικών δημοσιεύσεων του Γεωπονικού Πανεπιστημίου Αθηνών 2010-14

Η Ερευνητική δραστηριότητα στο Γεωπονικό Πανεπιστήμιο Αθηνών βρίσκει όλο και μεγαλύτερη απήχηση στη διεθνή κοινότητα, όπως καταδεικνύει η Έρευνα που πραγματοποίησε το Εθνικό Κέντρο Τεκμηρίωσης το 2016 με τίτλο «Ελληνικές Επιστημονικές Δημοσιεύσεις 2000-2014, Βιβλιομετρική Ανάλυση Ελληνικών Δημοσιεύσεων σε Διεθνή Επιστημονικά Περιοδικά».

**Απήχηση των δημοσιεύσεων**

Από το σύνολο των ερευνητικών δημοσιεύσεων, που πραγματοποιήθηκαν κατά το διάστημα 201-14, το 71,1% αυτών έλαβαν αναφορές (το 2010-2014), γεγονός που συμπεριλαμβάνει το Γεωπονικό Πανεπιστήμιο στον κατάλογο με τα πέντε πρώτα Α.Ε.Ι. της χώρας, των οποίων οι δημοσιεύσεις έχουν απήχηση πάνω από το μ.ο. των ελληνικών δημοσιεύσεων.

**Σχετικός δείκτης απήχησης**

Επίσης σύμφωνα με τα στοιχεία της ίδιας έρευνας, το Γεωπονικό Πανεπιστήμιο Αθηνών ανήκει στα δέκα Ανώτατα Εκπαιδευτικά Ιδρύματα της Ελλάδας τα οποία την πενταετία 2010-2014 επέτυχαν σχετικούς δείκτες απήχησης υψηλότερους από τον αντίστοιχο παγκόσμιο μέσο όρο, καθώς καταλαμβάνει την 7η θέση με σχετικό δείκτη απήχησης 1,23.

*Πηγή: ΕΚΤ*

**Δημοσιεύσεις με υψηλή απήχηση**

Οι ερευνητικές δημοσιεύσεις του ΓΠΑ την πενταετία 2010-2014 που ανήκαν στο 1%, 5%, 10%, 25% και 50% των δημοσιεύσεων με την υψηλότερη απήχηση σε παγκόσμιο επίπεδο ανέρχονται στο 1,4%, 6%, 11,1%, 27,7% και 51,3% αντίστοιχα. Σύμφωνα με αυτά τα στοιχεία το ΓΠΑ συμπεριλαμβάνεται μεταξύ των 6 ελληνικών Πανεπιστημίων που εμφανίζει επιδόσεις καλύτερες από τον παγκόσμιο μέσο όρο σε όλες τις κατηγορίες.

*Πηγή: ΕΚΤ*

**Επιστημονικές περιοχές αριστείας**

Οι επιστημονικές περιοχές όπου το ΓΠΑ επιδεικνύει αριστεία είναι οι εξής:

* 1ο το ΓΠΑ μεταξύ των δώδεκα ελληνικών Πανεπιστημίων, που έχουν συστηματικό αριθμό δημοσιεύσεων στο επιστημονικό πεδίο “**Medical & Health Sciences**” με σχετικό δείκτη απήχησης 2,31.

*Πηγή: ΕΚΤ*

* 1ο το ΓΠΑ μαζί με το Πανεπιστήμιο Δυτικής Μακεδονίας, μεταξύ δεκαοχτώ ελληνικών Πανεπιστημίων, που έχουν συστηματικό αριθμό δημοσιεύσεων στο επιστημονικό πεδίο “**Engineering & Technology**” με σχετικό δείκτη απήχησης 1,55.

*Πηγή: ΕΚΤ*

* 10ο το ΓΠΑ μεταξύ δεκαεννιά ελληνικών Πανεπιστημίων, που έχουν συστηματικό αριθμό δημοσιεύσεων στο επιστημονικό πεδίο “ **Natural Sciences** ” με σχετικό δείκτη απήχησης 1,06

*Πηγή: ΕΚΤ*

Ολόκληρη η έρευνα είναι διαθέσιμη στην ιστοσελίδα <http://metrics.ekt.gr/el/node/335>. Τα στοιχεία της έρευνας αντλήθηκαν από τη βάση δεδομένων Web of Science.